Podtatranský kraj

Podtatranský kraj bol týždenník, ktorý vychádzal na Slovensku v 30-tych rokoch 20. storočia

Týždenník bol orgánom Republikánskej zemedelskej a maloroľníckej strany, regionálneho charakteru. Vychádzal v Liptovskom Mikuláši, tlačil sa v Košiciach. Týždenník uverejňoval aj romány na pokračovanie, napr. Jožo Nižnánsky: Čachtická pani.

Týždenník a jeho podnázvy
 Týždenník slovenského roľníckeho ľudu pre Spiš, Liptov a Gemer
 od marca 1934 Týždenník slov. roľníckeho ľudu pre Spiš, Liptov, Gemer a Oravu

Redaktor a vydavateľ
 zodpovedný redaktor: Štefan Mikláš, potom Ján Bendík
 spolupracovníci: O. Devečka, Fr. Bajtoš, R. Bodnár, I. Valentovič, J. Dominik, J. Bendík, F. Králiček, J. Barták, R. Budovič, P. Obrcián, Michal Gaj, Ľudovít Ruhmann
 majiteľ a vydavateľ: Novina, tlačiarske a vydavateľské podniky (za majiteľa a vydavateľa zodpovedá Fr. Flossmann)

Periodicita
 1934 – roč. I. – 46 čísiel – po 6 – 12 s.
 1935 – roč. II. – 51 čísiel – po 4 – 12 s.
 1936 – roč. III. – 52 čísiel – po 4 – 10 s.
 1937 – roč. IV. – 52 čísiel – po 6 – 10 s.
 1938 – roč. I. – 4 čísla – po 6 – 8 s.

Noviny v elektronickej podobe
 Podtatranský kraj – dostupné v Digitálnej knižnici UKB

Zdroje
 PODTATRANSKÝ KRAJ. In: Bibliografia slovenských a inorečových novín a časopisov z rokov 1919 - 1938. Zost. Kipsová et al. Martin : Matica slovenská, 1968. 1074 s.

Týždenníky na Slovensku